ᱞᱚᱨᱮᱱᱥ ᱞᱟᱨᱤ ᱯᱮᱡᱽ(᱒᱖/᱐᱓/᱑᱙᱗᱓) ᱫᱚ ᱢᱤᱫ ᱟᱢᱮᱨᱤᱠᱤᱭᱟᱹ ᱠᱚᱢᱯᱩᱴᱚᱨ ᱥᱟᱬᱮᱥᱤᱭᱟᱹ ᱟᱨ ᱤᱱᱴᱚᱨᱱᱮᱴ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱮᱸᱫᱽᱨᱟ ᱡᱚᱱᱛᱚᱨ ᱜᱩᱜᱚᱞ ᱟᱨ ᱟᱞᱯᱷᱟᱵᱮᱴ ᱤᱱᱥᱹ ᱨᱤᱱᱤᱡ ᱥᱤᱨᱡᱚᱱᱤᱭᱟᱹ ᱠᱟᱱᱟᱭ ᱾ ᱑᱙᱙᱖ ᱥᱟᱞᱮᱨᱮ ᱥᱴᱟᱱᱯᱷᱚᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱵᱟᱨ ᱯᱟᱹᱴᱷᱣᱟᱹ ᱞᱟᱨᱤ ᱯᱮᱡᱽ ᱟᱨ ᱥᱚᱨᱡᱤ ᱵᱨᱤᱱ ᱫᱟᱨᱟᱭ ᱛᱮ ᱜᱩᱜᱚᱞ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ᱠᱟᱞᱤᱯᱷᱚᱨᱱᱤᱭᱟ ᱨᱮᱱᱟᱜ ᱢᱮᱱᱞᱚ ᱯᱟᱨᱠ ᱨᱮ ᱢᱮᱱᱟᱜ ᱢᱤᱫ ᱜᱟᱛᱮ ᱭᱟᱜ ᱢᱤᱫ ᱜᱮᱨᱮᱡᱽ ᱨᱮ ᱗ ᱥᱮᱯᱴᱮᱢᱵᱚᱨ ᱑᱙᱙᱘ ᱥᱟᱞᱮᱨᱮ ᱜᱩᱜᱚᱞ ᱠᱚᱢᱯᱟᱹᱱᱤ ᱫᱳ ᱵᱮᱨᱮᱫ ᱞᱮᱱ ᱛᱟᱦᱮᱸᱫ ᱾ ᱑᱙᱙᱙ ᱯᱷᱮᱵᱽᱨᱩᱣᱟᱨᱤ ᱪᱟᱸᱫᱚ ᱨᱮ ᱠᱟᱞᱤᱯᱷᱚᱨᱱᱤᱭᱟ ᱨᱮᱱᱟᱜ ᱯᱟᱞᱳ ᱟᱞᱴᱚ ᱛᱮ ᱠᱚᱢᱯᱟᱱᱤ ᱠᱚ ᱩᱪᱟᱹᱲ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱨᱮᱱᱟᱜ ᱢᱤᱫ ᱥᱮᱨᱢᱟ ᱛᱟᱭᱚᱢ "ᱜᱩᱜᱚᱞᱯᱞᱮᱠᱥ" ᱧᱩᱛᱩᱢᱟᱱᱟᱜ ᱴᱷᱟᱶ ᱛᱮ ᱱᱚᱶᱟ ᱠᱚ ᱟᱹᱹᱜᱩ ᱞᱮᱫ ᱛᱟᱦᱮᱸᱫ ᱾ ᱥᱮᱯᱴᱮᱢᱵᱚᱨ ᱒᱐᱐᱑ ᱨᱮ ᱜᱩᱜᱚᱞ ᱨᱮᱱᱟᱜ ᱯᱮᱡᱽᱨᱮᱸᱠ (PageRank) ᱦᱚᱨᱟ ᱫᱚ ᱟᱢᱮᱨᱤᱠᱤᱭᱟᱹ ᱯᱮᱴᱮᱸᱴ ᱮ ᱧᱟᱢ ᱠᱮᱫᱼᱟ ᱾ ᱡᱩᱞᱟᱭ ᱒᱐᱑᱕ ᱨᱮ ᱩᱱᱤᱫ ᱟᱞᱯᱷᱟᱵᱮᱴ ᱤᱱᱥᱹ ᱨᱤᱱᱤᱡ ᱥᱤᱹᱤᱹᱚ ᱵᱮᱱᱟᱣ ᱮᱱᱟᱭ ᱾ ᱯᱮᱡᱽ XPRIZE ᱜᱟᱶᱛᱟ ᱨᱮ ᱢᱤᱫ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱚᱠᱛᱚ ᱨᱮ ᱒᱐᱐᱔ ᱥᱟᱞᱮᱨᱮ National Academy of Engineering ᱨᱤᱱᱤᱡ ᱢᱩᱠᱷᱭᱟᱹ ᱥᱚᱦᱮᱫ ᱞᱮᱠᱟᱛᱮ ᱠᱚ ᱵᱟᱪᱷᱱᱟᱣ ᱞᱮᱫᱮ ᱛᱟᱦᱮᱸᱫ ᱾ ᱯᱮᱡᱽ ᱒᱐᱐᱔ ᱥᱟᱞᱮᱨᱮ ᱢᱟᱨᱠᱚᱱᱤ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
sat_Olck